CELEX: 22008D0033
Language: sl
Date: 2008-03-14 00:00:00
Title: Sklep Skupnega odbora EGP št. 33/2008 z dne 14. marca 2008 o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP

10.7.2008   
            
            
               SL
            
            
               Uradni list Evropske unije
            
            
               L 182/30
            
         
      SKLEP SKUPNEGA ODBORA EGP
   
   št. 33/2008
   z dne 14. marca 2008
   o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu „Sporazum“), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XVIII k Sporazumu je bila spremenjena s Sklepom Skupnega odbora EGP št. 132/2007 z dne 26. oktobra 2007 (1).
            
         
               (2)
            
            
               Direktivo 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano) (2) je treba vključiti v sporazum.
            
         
               (3)
            
            
               Direktiva 2006/54/ES z učinkom od 15. avgusta 2009 razveljavlja direktive Sveta 75/117/EGS (3), 76/207/EGS (4), 86/378/EGS (5), in 97/80/ES (6), ki so vključene v Sporazum in jih je zato treba v okviru Sporazuma razveljaviti z učinkom od 15. avgusta 2009 –
            
         SKLENIL:
   Člen 1
   Priloga XVIII k Sporazumu se spremeni:
   
               1.
            
            
               Za točko 21a (Direktiva Sveta 97/80/ES) se vstavi naslednja točka:
               
                           „21b.
                        
                        
                           
                              32006 L 0054: Direktiva 2006/54/ES Evropskega parlamenta in Sveta z dne 5. julija 2006 o uresničevanju načela enakih možnosti ter enakega obravnavanja moških in žensk pri zaposlovanju in poklicnem delu (preoblikovano) (UL L 204, 26.7.2006, str. 23).
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       Besedilo člena 3 se nadomesti z naslednjim:
                                       ‚Da bi zagotovili dejansko polno enakost med moškimi in ženskami v delovnem življenju, načelo enakega obravnavanja državam članicam ne preprečuje ohranitve ali sprejetja ukrepov o specifičnih ugodnostih, s katerimi se nezadostno zastopanemu spolu olajša opravljanje poklicne dejavnosti ali prepreči ali izravna neugoden položaj v poklicni karieri.‘
                                    
                                 
                                       (b)
                                    
                                    
                                       V členu 12 se doda naslednji odstavek:
                                       ‚5.   Za Islandijo in Norveško se datum 17. maj 1990 v prvem stavku odstavka 1 nadomesti s 1. januarjem 1994, za Lihtenštajn pa se nadomesti s 1. majem 1995.‘
                                    
                                 
                                       (c)
                                    
                                    
                                       V členu 19(4)(a) se besede ‚člen 141 Pogodbe‘ nadomestijo z besedami ‚člen 69 Sporazuma EGP‘.“
                                    
                                 
                     
         
               2.
            
            
               Besedilo v točkah 17 (Direktiva Sveta 75/117/EGS), 18 (Direktiva Sveta 76/207/EGS), 20 (Direktiva Sveta 86/378/EGS) in 21a (Direktiva Sveta 97/80/ES) se črta z učinkom od 15. avgusta 2009.
            
         Člen 2
   Besedilo Direktive 2006/54/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 15. marca 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (7).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 14. marca 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 100, 10.4.2008, str. 1.
   
      (2)  UL L 204, 26.7.2006, str. 23.
   
      (3)  UL L 45, 19.2.1975, str. 19.
   
      (4)  UL L 39, 14.2.1976, str. 40.
   
      (5)  UL L 225, 12.8.1986, str. 40.
   
      (6)  UL L 14, 20.1.1998, str. 6.
   
      (7)  Navedene so ustavne zahteve.